"请上尊号表"是唐代韩愈创作的一篇散文.作品原文 请上尊号表 粤以惟帝奉天,惟臣奉主.就阳展礼,一人虔报本之心.揆德宏猷,万国切归尊之愿.载扬明号,思称洪休.瞻旒冕以献言,望昊穹而垂允.臣等顿首.臣闻德所以诞敷四海,名所以驰裕万邦.苟黼藻之颂不传,则就望之容何著.故质文迭用,宾实相符.礼有常尊,臣子合遵于旧典.功无与让,君亲当协于至公. 伏惟皇帝陛下清明在躬,纯德受命.宏要道于天下,畅贞风于域中.通达无方,渊源不测.此所谓圣以合道也.外宣百度,上法三光.铜浑昭干健之规,玉烛朗阳舒之景.无幽不烛,有感皆通.此所谓明以烛远也.至如用姬公之典,以御十伦.敬孔子之祠,以兴四教.观书乙夜,徇铎孟春.远服殊邻,王道无偏而荡荡.亲平叛垒,天网不漏而恢恢.虏帐以是销魂,并土以之胁息.此所谓文以兴教,武以宅功也.又若煦妪万物,昭苏九围.协天载以无声,恢帝猷而有截.涵如东海,固比南山.此所谓仁以阜成,德以顺正者也.皇帝陛下圣广造化,明均照临.同文班黼黻之章,常武蓄雷霆之势.仁兼孝以并率,德与道而相权.总集众方,光扬茂实.臣等不胜大愿,谨上尊号曰"圣明文武仁德皇帝".恭惟雍熙之代,开泰之朝,君臣崇相正之规,天地无不交之象."书"曰"一人有庆",当皇极之盛隆."诗"曰"万国作孚",在鸿名之远逮.臣等幸逢景运,获事朝廷.表端位而列群司,各承丰泽.章至尊而舒盛德,敢怠前规.沥恳倾输,望恩俞允. [1] 作者简介 韩愈(768年 - 824年),字退之,河南南阳(今河南孟州)人,唐代文学家,哲学家.因其常据郡望自称昌黎韩愈,故后世称之为韩昌黎;卒后谥"文",世称韩文公.贞元八年(792年)进士及第,先后为节度使推官,监察御史,德宗末因上疏时政之弊而被贬.唐宪宗时曾任国子博士,史馆修撰,中书舍人等职.元和十四年(819年)因谏阻宪宗奉迎佛骨被贬为潮州刺史.穆宗时历任国子祭酒,兵部侍郎,吏部侍郎,京兆尹兼御史大夫.在政治上反对藩镇割据,在文学上主张文以载道,其散文位居唐宋八大家之首,与柳宗元同为唐代古文运动的倡导者,并称"韩柳".诗与孟郊并称"韩孟".其诗力求新奇,有时流于险怪,对宋诗影响颇大.有"昌黎先生集". [2]